Publication: Magyar Közlöny
Issue: MK-1998-18 (Year: 1998, Number: 18)
Era: 1990-2004
Section: 1992. évi XXIII. törvény 71. §-a (2) bekezdésének a) pontja,
Paragraph Index: 650

5. Az Felügyelő Bizottság üléseinek szabályai 5.1. Az FB üléseit munkaterve alapján, illetve szükség szerint, de legalább kéthetente tartja. 5.2. Az FB ülését soron kívül össze kell hívni, ha azt legalább két tagja az ok és a cél megjelölésével kéri. 5.3. Az FB ülését annak elnöke vagy megbízottja hívja össze. 5.4. Az FB ülésein az FB határozata alapján meghívottak is részt vehetnek. 5.5. Az FB üléseire az adott napirendi ponthoz tartozó témával kapcsolatban az ülésre meghívottak tájékoztatást adhatnak, kérdésekre válaszolhatnak, de az FB érdemi vitájában és a határozathozatalban nem vehetnek részt. 5.6. Az FB ülései nem nyilvánosak. 5.7. Az FB tagoknak az értesítést a hely, az időpont és a napirend megjelölésével — a soron kívüli ülés kivételével — az ülés időpontját megelőzően legalább 8 munkanappal, míg a napirenddel kapcsolatos dokumentációt legalább 5 munkanappal korábban meg kell kapniuk. Soron kívüli ülés esetén a meghívót és a szükséges dokumentációt az ülést megelőzően legalább 2 nappal korábban meg kell küldeni. 5.8. Soron kívüli ülés összehívása esetén a meghívóban fel kell tüntetni a rendkívüli FB ülés kezdeményezőjét(it), valamint az ülés összehívásának okát és célját. 5.9. Az FB ülését az elnök, akadályozatása esetén az általa — saját oldalán belül — írásban megbízott FB tag (a továbbiakban: elnök) vezeti. Az elnök gondoskodik jegyzőkönyv, hangfelvétel készítéséről, az FB határozatainak írásba foglalásáról és az érdekeltekhez — 8 napon belül — történő eljuttatásáról. 5.10. Az FB határozatképes, ha ülésén a tagok kétharmada jelen van. 5.11. Az FB ülésének napirendjeit egyszerű szótöbbséggel állapítja meg, illetve hagyja jóvá. 5.12. A jegyzőkönyvvezető és hitelesítő személyéről az elnök javaslata alapján az FB dönt. 5.13. Az egyes napirendi pontok tárgyalásakor az elnök valamennyi tagnak — szókérés sorrendjében köteles szót adni. Az FB a hozzászólások időtartamát egyszerű szótöbbséggel 2, illetve 3 perces hozzászólásokban maximálhatja. 5.14. Az FB üléseiről jegyzőkönyvet és hangfelvételt kell készíteni. 5.15. A jegyzőkönyvnek tartalmaznia kell: — az FB jelenlévő tagjainak nevét, — az FB ülés helyét és idejét, határozatképességét, — a megtárgyalt napirendi pontok felsorolását, — az FB elnökének, a jegyzőkönyv vezetőjének és a hitelesítőjének nevét, — a meghívottak nevét és meghívotti minőségét, — az FB ülésen elhangzott indítványokat, — a vita lényegét, az egyes felszólalók — kérés szerint szó szerinti — állásfoglalását, különvéleményeket, — a határozatokat szó szerinti megfogalmazásban, — a szavazás arányát az egyes határozati javaslatokkal kapcsolatban, az ellenszavazatok és a szavazástól tartózkodók számát, — a határozatok elleni esetleges tiltakozásokat, név szerinti megjelöléssel. 1998/18. szám A jegyzőkönyvet az elnök, a hitelesítő és a jegyzőkönyvvezető írják alá. A határozati javaslat ellen való szavazás és a szavazástól való tartózkodás önmagában nem jelent tiltakozást, a tiltakozásra kifejezetten utalni szükséges, és kérni kell annak jegyzőkönyvben történő rögzítését. 5.16. Szó szerinti jegyzőkönyvet kell az FB üléséről készíteni, ha arról bármely tag javaslata alapján az FB egyszerű szótöbbséggel dönt. 5.17. A jegyzőkönyvben név szerint rögzíteni kell azon FB-tag(ok) véleményét, nyilatkozatát, aki, illetve akik a szavazáskor kisebbségben maradtak. A kisebbségben maradt FB tag vagy tagok a jegyzőkönyvhöz mellékeltethetik saját írásbeli nyilatkozatukat, ebben az esetben a jegyzőkönyvben csak ezt a tényt kell rögzíteni. 5.18. Az FB határozatait egyszerű szótöbbséggel, nyílt szavazással hozza, kivéve a 11.2. pontban rögzített, az ügyrend módosításával kapcsolatos határozatot. Szavazategyenlőség esetén az elnök szavazata dönt. Az FB elnöke a tagok több mint felének a kérésére titkos szavazást is elrendelhet. 5.19. Az egyes napirendi pontokkal kapcsolatos határozati javaslatokat az elnök külön-külön szavaztatja meg, és minden szavazás után megállapítja az elfogadás, illetve elutasítás arányát. 5.20. A határozatnak szó szerint, a szavazás eredményének az 5.15.—5.17. pontban rögzített formájában kell a jegyzőkönyvbe kerülni. 5.21. A határozatokat évente újrakezdett, emelkedő számsorrendben kell nyilvántartani az év és EFB megjelöléssel (pl. EFB—2/025/1997.). 5.22. A határozatokat az FB valamennyi tagjának és — az FB döntésétől függően — a döntésben érintett személyeknek/intézményeknek legkésőbb az ülést követő 8 napon belül meg kell küldeni. 5.23. A hangfelvételek és jegyzőkönyvek archiválásának szabályait a 3. számú melléklet tartalmazza.

Source: https://magyarkozlony.hu/hivatalos-lapok/f8032cd45e17fea4dca152f713b05f6e5f57a841/dokumentumok/17e451a250ce28ff0b2b799bf1eaba1d2909d1b0/letoltes